Vianetsintä
| Ongelman kuvaus:
1. | Langaton kirjoitin/monitoimilaite ei saa yhteyttä langattomaan verkkoon.
2. | Ohjattu toiminto ei löytänyt langatonta verkkoa.
3. | Signaali on heikko tai joskus signaalia ei ole.
4. | (Koskee vain käyttäjiä, jotka eivät käytä USB-tai LAN-kaapelia langattoman kirjoittimen määritysten tekemiseen.) Tein virheen langattomia asetuksia määrittäessäni, mutta kun yritän suorittaa langattoman laitteen ohjatun asennuksen uudelleen asetusten korjaamiseksi, ohjelma ei löydä mitään laitteita.
5. | Ohjattu langattoman laitteen asennusohjelma viittaa tukiasemaan. En kuitenkaan käytä verkkoyhteyteen tukiasemaa, vaan langatonta reititintä tai kytkintä.
6. | En tiedä, millaisia langattoman verkon asetuksia minun tulisi käyttää. Mitä teen?
7. | Yritän käyttää tukiasemani Secure Easy SetupTM -toimintoa, mutta se ei toimi.
8. | Olen määrittänyt laitteen käyttämään DHCP-palvelinta. Kirjoitin/monitoimilaite ei kuitenkaan saa IP-osoitetta DHCP-palvelimelta. Se käyttää IP-osoitetta 169.254.x.x.
| Ongelman kuvaus:
1. | Langaton kirjoitin/monitoimilaite ei saa yhteyttä langattomaan verkkoon.
Ratkaisu:
| SSID Tarkista, että olet antanut oikean verkon nimen (SSID) määrittäessäsi langattoman kirjoittimen/monitoimilaitteen asetuksia. Muista, että SSID-tiedot ovat kirjainkoon tunnistavia. Jos SSID on esimerkiksi ”Langaton Verkko”, mutta annat langattoman kirjoittimen/monitoimilaitteen asetuksiin nimen ”langaton verkko", laite ei saa yhteyttä verkkoon, koska ”l” ja ”v” on kirjoitettu pienellä. WEP-AVAIN Tarkista myös, että olet antanut oikean WEP/TKIP-avaimen määrittäessäsi langattoman kirjoittimen/monitoimilaitteen asetuksia. Anna oikea avain ja varmista, että annat yhtä monta merkkiä kuin avaimessa, jota alunperin käytettiin langatonta verkkoa määritettäessä. Jos olet antanut väärät tiedot, suosittelemme, että palautat kirjoittimen/monitoimilaitteen langattomat asetukset tehdasasetuksiin ja käynnistät Ohjatun langattoman laitteen asennuksen uudelleen. Katso lisätietoja laitteen langattomien asetusten palauttamisesta langattoman kirjoittimen/monitoimilaitteen mukana toimitetuista oppaista.
takaisin alkuun
| Ongelman kuvaus:
2. | Ohjattu toiminto ei löytänyt langatonta verkkoa.
Ratkaisu:
| Jos langaton kirjoitin ei ole langattoman verkon kantoalueella, siirrä kirjoitin lähemmäksi langatonta tukiasemaa. Jos langaton kirjoitin on langattoman verkon kantoalueella, tarkista, onko langattomaan tukiasemaan määritetty SSID-verkon nimi piilotettu. Tällöin SSID-nimi on annettava manuaalisesti langattoman kirjoittimen määrityksiä tehtäessä. Jos et tiedä, miten saat nimen selville, ota yhteys järjestelmävalvojaan, Internet-palveluntarjoajaan tai langattoman tukiaseman valmistajaan. (Koskee vain käyttäjiä, jotka eivät käytä USB-kaapelia langattoman kirjoittimen määritysten tekemiseen.) Jos käytät henkilökohtaista palomuuria, se voi estää ohjattua toimintoa löytämästä langattomia verkkoja. Poista siinä tapauksessa palomuuriohjelma tilapäisesti käytöstä ja yritä hakea langatonta verkkoa uudelleen. Huomautus: koska palomuuri ei enää suojaa tietokonetta, Internet-yhteys kannattaa poistaa käytöstä katkaisemalla tukiaseman Internet-yhteys.
takaisin alkuun
| Ongelman kuvaus:
3. | Signaali on heikko tai joskus signaalia ei ole.
Ratkaisu:
| Langattomien laitteiden sijoitusympäristö vaikuttaa niiden toimintaan, ja huonekalut, seinät ja lattiat voivat muuttaa langattoman kirjoittimen/monitoimilaitteen ja sen käyttämän tukiaseman välisen langattoman signaalin voimakkuutta. Jos signaalin voimakkuudessa on ongelmia, kokeile parantaa signaalia siirtämällä langaton kirjoitin/monitoimilaite lähemmäs tukiasemaa.
takaisin alkuun
| Ongelman kuvaus:
4. | (Koskee vain käyttäjiä, jotka eivät käytä USB-tai LAN-kaapelia langattoman kirjoittimen määritysten tekemiseen.) Tein virheen langattomia asetuksia määrittäessäni, mutta kun yritän suorittaa langattoman laitteen ohjatun asennuksen uudelleen asetusten korjaamiseksi, ohjelma ei löydä mitään laitteita.
Ratkaisu:
| Ohjattu toiminto ei ehkä löydä langatonta kirjoitinta/monitoimilaitetta, koska tietokoneen ja kirjoittimen/monitoimilaitteen langattomat asetukset ovat nyt täysin erilaiset. Kokeile palauttaa kirjoittimen/monitoimilaitteen tehdasasetukset ja käynnistää ohjattu toiminto uudelleen. Katso lisätietoja kirjoittimen/monitoimilaitteen langattomien asetusten alustamisesta (tehdasasetusten palauttamisesta) käyttöoppaasta.
takaisin alkuun
| Ongelman kuvaus:
5. | Ohjattu langattoman laitteen asennusohjelma viittaa tukiasemaan. En kuitenkaan käytä verkkoyhteyteen tukiasemaa, vaan langatonta reititintä tai kytkintä.
Ratkaisu:
| Olemme käyttäneet yleistä termiä ”tukiasema” asioiden pitämiseksi yksinkertaisena. Korvaa ”tukiasema” oikealla termillä.
takaisin alkuun
| Ongelman kuvaus:
6. | En tiedä, millaisia langattoman verkon asetuksia minun tulisi käyttää. Mitä teen?
Ratkaisu:
| Jos kirjoittimen/monitoimilaitteen langattomat asetukset on määritetty väärin, se ei toimi oikein. Ota yhteys järjestelmänvalvojaan tai muuhun henkilöön, joka osaa neuvoa sinulle oikeat langattoman verkon asetukset.
takaisin alkuun
| Ongelman kuvaus:
7. | Yritän käyttää tukiasemani Secure Easy SetupTM -toimintoa, mutta se ei toimi.
Ratkaisu:
| Varmista, että olet ottanut Secure Easy SetupTM -toiminnon käyttöön oikein tukiasemassa ja langattomassa kirjoittimessa/monitoimilaitteessa. Katso tietoja langattomista asetuksista kirjoittimen/monitoimilaitteen mukana toimitetusta käyttöoppaasta.
takaisin alkuun
| Ongelman kuvaus:
8. | Olen määrittänyt laitteen käyttämään DHCP-palvelinta. Kirjoitin/monitoimilaite ei kuitenkaan saa IP-osoitetta DHCP-palvelimelta. Se käyttää IP-osoitetta 169.254.x.x.
Ratkaisu:
| Tämä viittaa siihen, että kirjoitin/monitoimilaite ei saa yhteyttä langattomaan verkkoon eikä voi hankkia IP-osoitetta DHCP-palvelimelta. Tarkista, että olet antanut langattoman verkon asetukset oikein langattomaan kirjoittimeen/monitoimilaitteeseen ja tarkista myös, että tukiasema on määritetty päästämään laite langattomaan verkkoon.
takaisin alkuun