| Konfiguration af IP-adresse
| Den trådløse printer/multifunktionsmaskine skal konfigureres til at bruge en IP-adresse. Det kan gøres på to måder: Få en IP-adresse automatisk. Brug denne indstilling, hvis netværket bruger en DHCP-server Indstil statisk IP-adresse. Brug denne indstilling, hvis netværket ikke bruger en DHCP-server, og du ønsker at angive indstillingerne for IP-adressen og undernetmasken manuelt. Hvis du ikke er sikker på, hvilket metode, du bør vælge, skal du kontakte din systemadministrator. Bemærk, at hvis du vælger indstillingen ”Få en IP-adresse automatisk”, vil printeren/multifunktionsmaskinen forsøge at hente en IP-adresse fra en DHCP-server. Hvis den ikke kan kommunikere med DHCP-server, fordi DHCP-serveren ikke er tilgængelig, eller hvis du har konfigureret de trådløse sikkerhedsindstillinger forkert, skifter printeren/multifunktionsmaskinen til en APIPA-baseret IP-adresse i området 169.254.0.1 til 169.254.255.254.