| Langattoman verkon nimi
| Anna verkon nimi (SSID), johon kirjoitin/monitoimilaite liitetään. Jos laite käyttää ad-hoc-verkkoa, jossa ei ole tukiasemaan, ota käyttöön asetus ”Tämä on ad-hoc-verkko. Siinä ei ole tukiasemaa”. Jos valitset tämän asetuksen, sinun on valittava myös käyttämäsi verkon kanava manuaalisesti. Jos et tiedä, mitä verkon kanavaa käytät, katso lisätietoja kanava-asetuksista tietokoneen mukana toimitetuista oppaista. Henkilökohtainen palomuuri suojaa tietokonettasi luvattomilta tunkeutujilta. Jos käytät tietokoneessasi henkilökohtaista palomuuria ja se estää sinua löytämästä langattomia verkkoja tai langattomassa verkossa olevia laitteita, suosittelemme, että poistat palomuurin käytöstä tilapäisesti. Kun palomuuri on poistettu käytöstä, tietokoneesi on suojaton tunkeutujia vastaan, kunnes palomuuri on otettu takaisin käyttöön. Tästä syystä suosittelemme, että katkaiset tukiaseman Internet-yhteyden ennen palomuurin poistamista käytöstä. Tee tämä irrottamalla tukiasema Ethernet-keskittimestä/-kytkimestä, johon se on kytketty, tai irrottamalla tukiasema DSL- tai kaapelimodeemista, jonka kautta se on yhteydessä Internetiin.